Publication: Magyar Közlöny
Issue: MK-2009-88 (Year: 2009, Number: 88)
Era: 2004-2010
Section: annak Kiotói Jegyzõkönyve végrehajtási keretrendszerérõl szóló 2007. évi LX. törvény a „Záró rendelkezések” alcímet megelõzõen a következõ 13/A–13/E. §-sal egészül
Paragraph Index: 2712

(2) A szolgáltatási tevékenység megkezdésének és folytatásának általános szabályairól szóló törvény szerinti szabad szolgáltatásnyújtás jogával rendelkezõ, más EGT-államban feljogosított hitelesítõ a határon átnyúló szolgáltatásnyújtás keretében külön engedély nélkül folytathatja tevékenységét, köteles azonban az együttes végrehajtás hitelesítõi tevékenység folytatására irányuló szándékát a környezetvédelmi hatóságnak bejelenteni. 13/D. § A környezetvédelmi hatóság a 13/B. § és a 13/C. § (1) bekezdése szerinti együttes végrehajtás hitelesítõi tevékenységre engedéllyel rendelkezõkrõl, illetve együttes végrehajtás hitelesítõi tevékenységre jogosult, a 13/C. § (2) bekezdése szerinti bejelentést tevõkrõl nyilvántartást vezet, amely a szolgáltatási tevékenység megkezdésének és folytatásának általános szabályairól szóló törvényben meghatározottakon túl, a 13/B. § szerinti esetben tartalmazza az együttes végrehajtás hitelesítõ szervezet által foglalkoztatott együttes végrehajtás hitelesítõ szakértõk nevét, levelezési címét, telefonszámát, faxszámát és elektronikus levelezési címét. A nyilvántartásból kizárólag a hitelesítõi tevékenység végzésére való jogosultság igazolása céljából szolgáltatható adat. 13/E. § A környezetvédelmi hatóság e § szerinti engedélyezési eljárásáért a miniszter rendeletében meghatározott igazgatási szolgáltatási díjat kell fizetni.”

Source: https://magyarkozlony.hu/hivatalos-lapok/804991dde752802b3bfa2191b1b4be899ea80080/dokumentumok/0b0880e65cec7e819b63e9af225242724a9e28de/letoltes